এক ঝলকে আমেরিকার প্রধান কিছু খবরঃ ড্যানিয়েল পার্লের হত্যাকারীকে মুক্তি দিল পাকিস্তানের আদালত   
ড্যানিয়েল পার্লের শিরশ্ছেদ করা মামলায় দোষী সাব্যস্ত হওয়া এবং পরে খালাস প্রাপ্ত পাকিস্তানী নাগরিক আহম্মেদ সাঈদ ওমর শেখকে মুক্তির আদেশ দিয়েছে।
আমেরিকায় ২০০৮ সালের মহামন্দার পরে প্রথমবারের মতো ২০২০ সালে যুক্তরাষ্ট্রের. মোট দেশজ পণ্যের উৎপাদন কমেছে। ২০২০ সালের চতুর্থ ভাগে উৎপাদন চার শতাংশ বৃদ্ধি পেলেও সারা বছরের হিসাবে ৩ দশমিক ৫ শতাংশ কমেছে। হোয়াইট হাউস জানিয়েছে, যুক্তরাষ্ট্রের প্রেসিডেন্ট জো বাইডেন বৃহস্পতিবার জাপানের প্রধানমন্ত্রী ইয়োশিহিদে সুগার সঙ্গে কথা বলেছিলেন। বাইডেন প্রশাসন টোকিওর তত্ত্বাবধানে পরিচালিত সেনকাকু দ্বীপপুঞ্জের সুরক্ষার প্রতিশ্রুতি দিয়েছেন। বেইজিং জনমানবহীন ঐ দ্বীপপুঞ্জ তাদের বলে দাবি করে। ক্যালিফোর্নিয়ার উত্তরাঞ্চলে বৃহস্পতিবার প্রচণ্ড ঝড়ের সাথে প্রবল বাতাস, বৃষ্টি, তুষারপাত, এবং কাদামাটি বয়ে আনে এবং ঝড়ের গতি এখন দক্ষিণাঞ্চলে ধাবিত। বনাগ্নিতে যেসব অঞ্চল আগুনে পুড়ে গিয়েছিল সেখানে বন্যা ও ভূমিধ্বসের আশংকায় সতর্কতা জারি করা হয়ে। যুক্ত্রারাষ্ট্রের মেজর লীগ বেসবলের কিংবদন্তি খেলোয়াড় হ্যাঙ্ক অ্যারন ৮৬ বছর বয়সে ২২ জানুয়ারি মারা যান। বুধবার বন্ধু এবং পরিবারের সদস্যরা শ্রদ্ধা জানানোর জন্য তাঁর অন্তেষ্টিক্রিয়ায় জড়ো হয়েছিলেন। কৃষ্ণাঙ্গ বেইসবল খেলোয়াড় অ্যারন ১৯৭৪ সালে প্রথম বে ব্রুথের হোম রানের রেকর্ড ভঙ্গ করেছিলেন, যার কারণের তাকে মৃত্যুর হুমকী থেকে ঘৃণা এবং বর্ণবৈষম্যের শিকার হতে হয়।